CELEX: 22009D0081
Language: sl
Date: 2009-07-03 00:00:00
Title: Sklep Skupnega odbora EGP št. 81/2009 z dne 3. julija 2009 o spremembi Priloge IV (Energetika) in Priloge XXI (Statistika) k Sporazumu EGP

22.10.2009   
            
            
               SL
            
            
               Uradni list Evropske unije
            
            
               L 277/32
            
         
      SKLEP SKUPNEGA ODBORA EGP
   št. 81/2009
   z dne 3. julija 2009
   o spremembi Priloge IV (Energetika) in Priloge XXI (Statistika) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga IV k Sporazumu je bila spremenjena s Sklepom Skupnega odbora EGP št. 101/2008 z dne 26. septembra 2008 (1).
            
         
               (2)
            
            
               Priloga XXI k Sporazumu je bila spremenjena s Sklepom Skupnega odbora EGP št. 73/2009 z dne 29. maja 2009 (2).
            
         
               (3)
            
            
               Uredbo (ES) št. 1099/2008 Evropskega parlamenta in Sveta z dne 22. oktobra 2008 o statistiki energetike (3) je treba vključiti v Sporazum –
            
         SKLENIL:
   Člen 1
   Za točko 27 (Uredba (ES) št. 1775/2005 Evropskega parlamenta in Sveta) Priloge IV k Sporazumu se vstavi naslednja točka:
   
               „28.
            
            
               
                  32008 R 1099: Uredba (ES) št. 1099/2008 Evropskega parlamenta in Sveta z dne 22. oktobra 2008 o statistiki energetike (UL L 304, 14.11.2008, str. 1) (4).
            
         Člen 2
   Za točko 26 (Direktiva Sveta 90/377/EGS) Priloge XXI k Sporazumu se vstavi naslednja točka:
   
               „26a.
            
            
               
                  32008 R 1099: Uredba (ES) št. 1099/2008 Evropskega parlamenta in Sveta z dne 22. oktobra 2008 o statistiki energetike (UL L 304, 14.11.2008, str. 1).
               V tem sporazumu veljajo določbe Uredbe z naslednjo prilagoditvijo:
               Lihtenštajn je izvzet iz zbiranja podatkov, ki jih zahteva ta uredba, to pa ne velja za podatke o uvozu in izvozu različnih energentov ter proizvodnji električne energije za letno statistiko energetike (Priloga B).“
            
         Člen 3
   Besedilo Uredbe (ES) št. 1099/2008 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 4
   Ta sklep začne veljati 4. julija 2009 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (5).
   Člen 5
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 3. julija 2009
      
         
            Za Skupni odbor EGP
         
         
            Predsednica
         
         Oda Helen SLETNES
         
      
   
   
      (1)  UL L 309, 20.11.2008, str. 24.
   
      (2)  UL L 232, 3.9.2009, str. 30.
   
      (3)  UL L 304, 14.11.2008, str. 1.
   
      (4)  Uredba je navedena samo v vednost, za njeno uporabo glej Prilogo XXI o statistiki.“
   
      (5)  Navedena ni nobena ustavna zahteva.